**ZÁPIS č. 1**

 **Z RIADNEHO ZASADNUTIA SPRÁVNEJ RADY TASR**

 **24. januára 2019 so začiatkom o 14.00 h**

**Prítomní členovia Správnej rady:** Vladimír Masár, Boris Chovanec, Peter Alakša, Richard Kvasňovský, Ján Sand

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Vladimír Masár. Konštatoval, že rada je uznášaniaschopná, navrhol program zasadnutia a dal o ňom hlasovať.

**Program:**

**1. Návrh rozpočtu Tlačovej agentúry Slovenskej republiky na rok 2019**

**2. Rôzne**

**UZNESENIE č. 1/2019:**

Členovia SR TASR schválili program zasadnutia:

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**1. Návrh rozpočtu Tlačovej agentúry Slovenskej republiky na rok 2019**

*Ako uviedol GR TASR Vladimír Puchala, predkladaný návrh rozpočtu na rok 2019 vychádza z návrhu príjmov a výdavkov MF SR, ktorý bol TASR doručený v súvislosti s prípravou návrhu rozpočtu verejnej správy na rok 2019-2021 v mesiaci apríl 2018. Vzhľadom na zmeny, ktoré nastali v priebehu roka 2018 a výšku zostatku finančných prostriedkov k 31.12.2018 bol tento návrh modifikovaný.*

*Predkladaný návrh rozpočtu TASR uvedený v prílohe č. 1 je zostavený na úrovni hlavných kategórií, kategórií a položiek v štruktúre príjmov a výdavkov platnej rozpočtovej klasifikácie v súlade s Opatrením MF SR z 8. decembra 2004 č. MF/010175/2004-42 v znení neskorších dodatkov, ktorým sa ustanovuje druhová, organizačná a ekonomická klasifikácia.*

*Návrh rozpočtu je spracovaný v súlade so všeobecne záväznými právnymi predpismi a vychádza z informácií známych v období, kedy sa návrh zostavoval, pri dodržaní zásad hospodárnosti, efektívnosti a účelovosti.*

*Ako vyplýva z návrhu rozpočtu jeho príjmová časť sa i v nasledujúcom roku bude skladať z dvoch hlavných zdrojov: sú to príjmy z predaja spravodajstva a príjmy zo štátneho rozpočtu. Okrem uvedených zdrojov vstupujú do celkovej výšky príjmov rozpočtovaných na rok 2019 tiež príjmy z podnájmu, ďalej úroky z omeškania, úroky z účtov, ostatné nedaňové príjmy (napr. splátky škôd) a zostatok prostriedkov z predchádzajúceho roku.*

*Na základe týchto skutočností bola príjmová časť na rok 2019 zostavená v celkovej výške 5 677 573 eur.*

*Výdavková časť rozpočtu v celkovej výške 5 462 973 eur zahrňuje výdavky na mzdy, odvody, tovary a služby a investície.*

*Ako vyplýva z predkladaného návrhu rozpočet Tlačovej agentúry na rok 2019 je zostavený s celkovým prebytkom vo výške 214 600 Eur.*

*V. Puchala ďalej informoval o jednotlivých položkách rozpočtu v nadväznosti na konkrétne ciele a projekty.*

V. Masár sa poďakoval V. Puchalovi za odprezentovanie materiálu a otvoril diskusiu. Členovia rady sa zhodli na potrebe "udržateľného rastu" agentúry, posilňovaní jej životaschopnosti, ocenili transparentnosť v účtovníctve a vyváženosť spravodajských výstupov. Zdôraznili fakt, že prostriedky od štátu nie sú dotáciou pre agentúru, ale odplatou za zákonom zadefinované služby vo verejnom záujme. Preto je podľa nich nutná precízna príprava zmluvy so štátom v zmysle objemu služieb vo verejnom záujme a ich ocenenia, a to bez ohľadu na iné príjmy TASR. Ocenili zároveň, že predložený návrh rozpočtu počíta s prebytkom, ako aj fakt, že počíta s nárastom tržieb za predaj vlastných produktov.

V. Masár uzavrel diskusiu a predložil návrh na uznesenie:

**UZNESENIE č. 2/2019:**

Správna rada TASR schvaľuje návrh rozpočtu TASR na rok 2019.

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**2. Rôzne**

GR TASR V. Puchala informoval členov rady o *Smernici Generálneho riaditeľa TASR o voľbách do Správnej rady TASR* vzhľadom na fakt, že Zákon o TASR č.358/2008 Z. z. ukladá zamestnancom TASR zvoliť v termíne do 5.3.2019 jedného člena Správnej rady TASR.

Členovia rady vzali smernicu na vedomie.

Členovia rady sa dohodli na ďalšom termíne rokovania, ktoré sa uskutoční 21. februára 2019 o 14:00.

Predseda SR TASR V. Masár v súlade s Rokovacím poriadkom SR TASR ukončil zasadnutie rady.

Bratislava, 24. januára 2019

Zapísal:

Vladimír Masár v. r.